*VEGA og Live Nation præsenterer*

**Utæmmelige Brooke Candy fører krig i VEGA**

*Brooke Candy er berygtet for at skubbe til grænserne. Mandag d. 6. maj er det hendes exceptionelle liveshow, der bliver skubbet helt ud over kanten i Lille VEGA.*

Der er dømt krig imod konventioner og forventninger, hvis du spørger den amerikanske sangerinde og rap-kejserinde, Brooke Candy. Hun beskriver selv sin musik som en form for modstandslyd, der aldrig vil være tynget af status quo.

*“I want to make something real, gritty, and dark that doesn’t exist in the culture,”* forklarer hun og fortsætter: *“It’s important for someone right now to push the envelope. There needs to be an aggressive, body positive, angry, and unconventional female performer. Girls need to see that. I’d like to be that lady and make a change.”*

På ”Living Out Loud” har hun slået pjalterne sammen med Sia til stor henrykkelse for alverdens anmeldere, der bl.a. beskrev singlen som *”fearlessly creative”* og *”infectiously upbeat and uplifting”.*

Den hæmningsløse rapper/sangerinde voksede op i Los Angeles, hvor hun udviklede en kærlighed til mode, musik og at dele sine kunstneriske statements via hendes enormt populære Tumblr-profil, hvilket resulteret i en mindre hær af dedikerede fans. Mød hende for første gang i VEGA.

**Fakta om koncerten:**

Brooke Candy (US)

Mandag d. 6. maj kl. 20.00

Lille VEGA, Enghavevej 40, 1674 København V
Billetpris: 190 kr. + gebyr
Billetsalget starter i dag via vega.dk, livenation.dk og Ticketmaster.